ആറാം റാങ്കുകാരി മീരക്ക് പ്രചോദനം അമ്മയുടെ വാക്കുകള് മിന്നു അച്ഛനു സമര്പ്പിക്കുന്ന സമ്മാനം പൊലിസ് ആസ്ഥാനത്തെ ക്ലാര്ക്കിനി സിവില് സര്വിസില് തിരുവനന്തപുരം: സിവില് സര്വിസ് പരീക്ഷയില് ആറാം റാങ്ക് നേടിയ കെ മീര സാക്ഷാത്കരിച്ചത് അമ്മയുടെ സ്വപ്നം. കഠിനാധ്വാനം ഉണ്ടെങ്കില് ആര്ക്കും നേടാനാകും. സിവില് സര്വിസ് ലഭിച്ചാല് നമുക്ക് ഒരുപാട് കാര്യങ്ങള് ചെയ്യാന് കഴിയുമെന്ന് അമ്മ പറയുന്നതാണ് തനിക്ക് പ്രചോദനമായതെന്നും നാലാം തവണത്തെ ശ്രമത്തിലാണ് തനിക്ക് റാങ്ക് ലഭിച്ചതെന്നും മീര വ്യക്തമാക്കി. പൊലിസ് ആസ്ഥാനത്ത് ക്ലാര്ക്കായ പി.എം മിന്നുവിന് സിവില് സര്വിസ് പരീക്ഷയില് ലഭിച്ചത് 150ാം റാങ്ക്. പ്ലസ്ടുവിന് പഠിക്കുമ്ബോഴായിരുന്നു പിതാവിന്റെ ആകസ്മിക മരണം. പൊലിസ് സര്വിസിലിരിക്കേയായിരുന്നു മരണം. അദ്ദേഹത്തിന്റെ ജോലി ആശ്രിത നിയമനം വഴിയാണ് മിന്നുവിന് ലഭിക്കുന്നത്. താന് പഠിച്ച് നേടിയതായിരുന്നില്ല ആ ജോലി. അച്ഛന്റെ ജോലി കിട്ടാനായിരുന്നില്ലല്ലോ അദ്ദേഹം തന്നെ പഠിപ്പിച്ചതെന്നും മിന്നു പറഞ്ഞു. ജോലിയില് തുടരുമ്ബോഴും അച്ഛന് ജീവിച്ചിരിക്കേ സ്വപ്നങ്ങളില് നിറച്ച ഐ.എ.എസ് ഐ.പി.എസിന്റെ പിന്നാലെയായിരുന്നു. വൈകിയാണെങ്കിലും അതെത്തിപ്പിടിക്കാനായതിന്റെ ആഹ്ലാദത്തിലാണവര്. അവസാന സമയത്ത് ഇന്റര്വ്യൂവിന് പോകുന്ന സമയത്താണ് ഓഫിസില് അറിയിച്ചത്. മുന് ഡി.ജി.പി ലോക്നാഥ് ബഹ്റയും മറ്റ് ഉ്ദ്യോഗസ്ഥരും ലീവിന്റെ കാര്യത്തിലും പരീക്ഷയ്ക്കുള്ള തയ്യാറെടുപ്പിനും മാര്ഗനിര്ദേശങ്ങള് നല്കിയിരുന്നതായി മിന്നു മാധ്യമങ്ങളോട് പറഞ്ഞു. 2015ല് സിവില് സര്വീസ് പരീക്ഷ എഴുതുന്നതിനുള്ള ശ്രമം ആരംഭിച്ചു. 2017ല് അഭിമുഖ പരീക്ഷയില് പങ്കെടുത്തെങ്കിലും 13 മാര്ക്കിനു പരാജയപ്പെട്ടു. തുടര്ന്ന് ഈ വര്ഷം നടത്തിയ പരിശ്രമത്തിലാണു മികച്ച വിജയം നേടിയത്. തലസ്ഥാനത്തെ സ്വകാര്യ ഐഎഎസ് കോച്ചിങ് സ്ഥാപനത്തിലായിരുന്നു പരിശീലനം. കാര്യവട്ടം കോളജില്നിന്ന് ബയോ കെമിസ്ട്രിയില് ബിരുദവും വുമണ്സ് കോളജിനിന്ന് ബയോ കെമിസ്ട്രിയില് ബിരുദാനന്തര ബിരുദവും നേടി.